Nicușor Dan a vorbit la telefon cu Volodimir Zelenski. Șeful statului va merge la Kiev în această toamnă
Președintele Nicușor Dan a discutat azi la telefon cu omologul său ucrainean, Volodimir Zelenski, căruia i-a transmis că România sprijină eforturile președintelui american Donald Trump de a ajunge la o soluție în conflictul ruso-ucrainean, dar cu condiția ca „pacea să fie obținută cu Ucraina la masa negocierilor”. Dan a acceptat invitația lui Zelenski de a merge în Ucraina în această toamnă.